
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/80/10.03.2005

	
	
	


R  A  P  O  R  T    

asupra  proiectului de Lege pentru aprobarea Ordonanţei de urgenţă a Guvernului nr. 90/2004 privind unele măsuri pentru pregătirea, în vederea privatizării, unor societăţi comerciale producătoare de aparatură şi instrumente medicale

În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 90/2004 privind unele măsuri pentru pregătirea, în vederea privatizării, unor societăţi comerciale producătoare de aparatură şi instrumente medicale, trimis cu adresa nr. PLx 74/07.03.2005.


Proiectul de lege a fost adoptat de Senat în şedinţa din 3 martie 2005.


 La întocmirea prezentului raport, Comisia a avut în vedere:

             - Avizul nr.1585/27.09.2004 al Consiliului Legislativ;


 - Avizul nr. 1878/08.09.2004 al Consiliului Economic şi Social.



Proiectul de lege are ca obiect adoptarea unor măsuri pentru pregătirea în vederea privatizării unor societăţi comerciale producătoare de aparatură şi instrumente medicale.

       Proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 


Camera Deputaţilor este Cameră decizională.

            Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 9 martie 2005.

  La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, reprezentanţii:

a) Ministerului Finanţelor Publice:  doamna Cornelia Petreanu – director general; doamna Aura Gereanu – director general; doamna Liliana Mitre – director general adjunct.

b) Autorităţii pentru Valorificarea Activelor Statului: domnul Marius Cucliciu – consilier preşedinte AVAS. 

            La lucrări, au fost prezenţi 23 deputaţi din totalul de 23 membri ai Comisiei.

            În urma dezbaterii, Comisia a hotărât cu 20 de voturi pentru şi 3 abţineri, ca proiectul de Lege pentru aprobarea Ordonanţei de urgenţă a Guvernului nr. 90/2004 privind unele măsuri pentru pregătirea, în vederea privatizării, unor societăţi comerciale producătoare de aparatură şi instrumente medicale, să fie supus spre dezbatere şi adoptare plenului Camerei Deputaţilor, în forma adoptată de Senat.

            PREŞEDINTE,

      Mihai Tudose  

                        


SECRETAR,                                                

             


       Nicula Vasile Cosmin










        Expert parlamentar







         

         Alina Hodivoianu

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr. 90/2004 privind unele măsuri pentru pregătirea, în vederea privatizării, unor societăţi comerciale producătoare de aparatură şi instrumente medicale, trimis cu adresa nr. PLx 74/07.03.2005, Camera Deputaţilor fiind Cameră decizională.

PREŞEDINTE,

MIHAI  TUDOSE

